“สมเกียรติ ศิลวัฒนาวงศ์” ซีอีโอ STI คว้ารางวัล AFEO Awards and Fellowship 2021
ซีอีโอ STI “สมเกียรติ ศิลวัฒนาวงศ์” เข้ารับรางวัล AFEO Awards and Fellowship 2021 จากวิศวกรรมสถานแห่งประเทศไทย
ซีอีโอ STI “สมเกียรติ ศิลวัฒนาวงศ์” เข้ารับรางวัล AFEO Awards and Fellowship 2021 จากวิศวกรรมสถานแห่งประเทศไทย
20 ธ.ค. 2564

นายสมเกียรติ ศิลวัฒนาวงศ์ ประธานเจ้าหน้าที่บริหาร บริษัท สโตนเฮ้นจ์ อินเตอร์ จำกัด (มหาชน) หรือ STI ผู้นำกลุ่มธุรกิจบริหารและควบคุมงานก่อสร้างครบวงจร ได้รับรางวัล “AFEO Awards and Fellowship 2021” ในสาขา AFEO Honorary Member Award จากวิศวกรรมสถานแห่งประเทศไทย ในพระบรมราชูปถัมภ์ ในฐานะบุคคลที่มีส่วนร่วมอย่างโดดเด่น ทั้งการอุทิศตนให้กับงานด้านวิศวกรรมโดยไม่หวังผลตอบแทน การมีส่วนช่วยพัฒนาวิศวกรรมด้านต่าง ๆ เพื่อก่อให้เกิดความก้าวหน้าด้านวิชาชีพวิศวกรรมทั้งต่อสมาคม สังคม และประเทศชาติ
ทั้งนี้ เห็นได้จากความทุ่มเทในด้านงานวิศวกรรมที่นำพาองค์กรเดินหน้าได้อย่างดีเยี่ยม คว้างานควบคุมงานก่อสร้างโครงการขนาดใหญ่ และเมกะโปรเจกต์ อาทิ บริหารและควบคุมงานก่อสร้าง ONE Bangkok ที่ปรึกษาคุมงานก่อสร้างสนามบินอู่ตะเภา-เมืองการบิน เฟส1ของ EEC โครงการก่อสร้างอาคารที่ทำการสภาวิศวกร และโครงการก่อสร้างศูนย์ราชการกระทรวงมหาดไทยแห่งใหม่ เป็นต้น นี่จึงนับเป็นรางวัลแห่งความภูมิใจส่งท้ายปี 2564 ให้กับคณะผู้บริหารและพนักงานชาวสโตนเฮ้นจ์ อินเตอร์ ทุกคน